Diari Oficial de la Generalitat Valenciana


Sumari del DOGV 8346, del 25-07-2018 (2018/7187)

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana al carrer del Doctor Buen de Benimàmet. Expedient 03655/2018/68.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7187


Data del document
:   17-07-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana al carrer del Doctor Buen de Benimàmet. Expedient 03198/2018/68. [2018/7187]  
La Junta de Govern Local de l'Ajuntament de València, en la sessió celebrada el 13 de juliol de 2018, va adoptar l'acord que, en la seua part dispositiva, diu el següent:  
  
«Primer. Concloure que la proposta de modificació puntual del Pla general d'ordenació urbana (PGOU) de València, carrer del Doctor Buen a Benimàmet, no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU de València carrer del Doctor Buen a Benimàmet, i designar, com a alternativa més idònia mediambientalment en aquesta actuació, l'alternativa 1, descrita en el fonament de dret quart d'aquest informe; cal tindre en compte que, en el projecte d'urbanització del vial, caldrà especificar les mesures correctores adequades que s'han d'adoptar i que garantisquen els nivells sonors de qualitat acústica establits (paviment fonoabsorbent, limitació de la velocitat de circulació, pantalles acústiques, si és el cas, o altres mesures que es consideren oportunes), i indicar que, durant la fase d'execució del projecte, hauran de prendre's les mesures necessàries per a satisfer la normativa en matèria de contaminació acústica i atmosfèrica vigent en el moment de realització de les obres.  
Tercer. Donar compte del contingut de la resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat l'Associació de Veïns Benimàmet.  
Quart. Ordenar la publicació de la Resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 17 de juliol de 2018.- El secretari: Manuel Latorre Hernández.